שיחה:משה עקרון

message: שלום רב, כמייסד פארק הירקון, ומתוך אידיאולוגיה לייצר ריאות ירוקות במדינת ישראל, מחובתנו המוסרית לייצר ערך ויקיפדיה על שמו.
בערך ״פארק הירקון״ מוזכר אף שמו של משה כמנכ״ל הפארק (כיהן כ- 20 שנים!)
פארק הירקון
כמו כן, חברת גני יהושע ציינה את העובדה שנפטר לפני שנים אחדות ואף עיריית תל אביב רואה בו כאיש בלתו אין בהרבה מובנים בפארק הירקון, כפי שאנו מכירים היום.
בתקופת כהונתו ובסיומו, משה הופיע רבות כבעל השפעה רבה בזמנו על אופיה של העיר, בהמשך, אנו נרחיב על חלקו בהקמת צה״ל ובחלקו כקצין שהגיע עד דרגת סא״ל ולחם ב-5 מלחמות
אנא חוו את דעתכם החיובית על הערך.
בברכה,
ברק (בשמה של לינוי)
--Linoy.ekron - שיחה 14:03, 22 בנובמבר 2020 (IST)
replies: text: לדעתי למייסד פארק הירקון ומנכ"ל שלו במשך 20 שנים מגיע ערך, אך אזכור "מחובתנו המוסרית" מיותר. דוד א. - שיחה 07:17, 22 בנובמבר 2020 (IST)
replies: text: :שלום דוד 55, כמובן שהביטוי ״מחובתנו המוסרית״ אינו פונה אל כל הויקיפדים באשר הם ובודאי שלא ייכתב ביטוי כזה או דומה לו בערך עצמו.הביטוי נכתב על ידי אלו שמושפעים ממנו ומרגישים שמחובתם המוסרית לייצר ערך בויקיפדיה על שמו. כבן זוגה של נכדתו, לא הייתה לי (לצערי) היכרות אישית עם עקרון אך שוטטות בארכיונים לימדה אותי על האיש, והופתעתי לגלות שאין ערך בתחום. אין בערך עצמו ביטויים שאינם אובייקטיבים והכל מעוגן מתיעודים בספרו או מהארכיונים השונים (אינטרנט ועיתונות כתובה). השתדלתי לכתוב את הערך לפי כללי הויקיפדיה הנוקשים ביותר, אשמח להמלצה על אישור הערך.

text: :בברכה,

text: :ברק
replies: text: ::אני חולק על דבריו של . לא לכל מייסד ולא לכל מנכ"ל יש חשיבות אנציקלופדית. יוניון ג'ק - שיחה 13:06, 22 בנובמבר 2020 (IST).
replies: text: :::יוניון ג'ק אני מסכים לחלוטין עם אמירתך, אך היא לא נכונה לדיוננו אנו. דבריך עלולים להשפיע על קבלת ההחלטה של החברים כאן לגבי השארת הערך. אין מדובר במייסד חברה קטנה אלא במייסד הריאה הירוקה הגדולה בישראל. משה היה מנכ״ל הפארק במשך 20 שנה ולא לתקופה קצרה, ובתקופתו הפארק קיבל משמעות שונה מכל פארק בישראל (מתחם ההופעות, האגם, הגן הטרופי וכו׳, כפי שהורחב בערך). משה עקרון הייתה אישיות ציבורית בתקופתו ואין לי ספק שאילולא ויקיפדיה הייתה קיימת בזמן פעילותו, אזי שהדף היה קיים ללא נימוק. מבלי להוריד מערכם של אישים אחרים, קיימים דפי ויקיפדיה רבים על מנכ״לים וחברות פרטיות ולא כאלו שבאו לטובת הציבור, ויתרה מכך של אישים שאינם בעלי חשיבות ציבורית. אני מקווה שבתשובתי השתדלתי לענות באופן אובייקטיבי, כפי שהדף היה. אגב, שמו מוזכר בערך ״פארק הירקון״ ולא אנו אלו שהזכרנו אותו,יפה יהיה אם ההפנייה של שמו תגיע לערך קיים. בנוסף, משה אכן מוזכר באירועים הסטוריים אחרים ובידי המשפחה קטעי עיתונות רבים מפועלו. בכבוד רב, ברק בשמה של לינוי (גילוי נאות: בן זוגה של נכדתו - לא היתה לי היכרות עם האיש לצערי הרב)--Linoy.ekron - שיחה 14:03, 22 בנובמבר 2020 (IST)
replies: text: ::::ברק. תלמד להשתמש בהזחה, זה עושה את הקריאה ברורה יותר. ולנשוא הערך אני בהחלט  בגלל השירות כקצין בצבא רוסיה + בגלל שהוסכם שיש לתת יחס מיוחד לסא"לים בשנותיו הראשונות של צה"ל + בגלל 20 שנים של תפקיד המנכ"ל הראשון בחברה משמעותית כמו פארק הירקון. Danny Gershoni - שיחה 15:28, 22 בנובמבר 2020 (IST)
replies: text: :::::סגן אלוף יקבל ערך אם פיקד על חטיבה. אלוף משנה היא דרגה חדשה יחסית ולא הייתה קיימת בקום המדינה, לכן סגני אלופים דאז זכאים לערך. לא ברור מתי קיבל מר עקרון את הדרגה ויש לציין זאת בערך. בכל אופן, אני נוטה להסכים שמייסד של פארק גדול כל כך זכאי לערך. לאורך שירותו של פלוני בצבא אין חשיבות, רק לדרגה שאליה הגיע. גילגמש • שיחה 18:42, 22 בנובמבר 2020 (IST)
replies: text: :::::: תומך בחשיבות הערך מהסיבות שפורטו מעלי. BAswim - שיחה 20:52, 22 בנובמבר 2020 (IST)

text: :::::: --‏Yoavd‏ • שיחה 08:57, 23 בנובמבר 2020 (IST)
replies: text: ::::::: מהסיבות שנכתבו. GUNR7229 - שיחה 12:47, 24 בנובמבר 2020 (IST)
thread_title: חשיבות

message: בנקודה המוקפת בעיגול, תיאר מר עקרון בספרו את  הכפר דומבקי, בו נולד.
הכפר כיום נמצא בשטחי אוקראינה אולם בשנת 1922 היה בשטחי פולין. אשמח לעזרתכם בעריכת חלק זה של הערך. Gilgamesh  , בעקבות הערותיך המכובדת.
--Linoy.ekron - שיחה 19:23, 22 בנובמבר 2020 (IST)
replies: text: מצאתי טעות נוספת בערך לגבי שירותו בצבא האדום שגם אותה מחקתי. אני חושב שיש לבדוק את הפרטים הכתובים פה. נכתב למשל שנולד בשטח ברה"מ - זה בבירור לא נכון. לפי חיפוש בגוגל דמקי לא נמצאת במקום שמתואר במפה. צריך לבדוק - יתכן שמדובר ביישוב עם שם זהה או שיש בעיית תעתיק מפולנית. כל החלק המוקדש לחייו לפני העלייה ארצה נראה מוזר. למה שיהגר דווקא לטשקנט? וגם מה זה היגר? בטח ברח. ואיך הגיע לטשקנט? זה רחוק מאוד מאזור מגוריו. סמרקנד לא ממש קרובה לטשקנט. לא ברור למה נרשם ללימודים דווקא שם ולא בטשקנט. כמו כן, האם אזרח זר יכול היה להרשם ללימודים בברה"מ? שאלות שצריך לבדוק. כל החלק שמוקדש לחייו לפני עלייתו ארצה נראה לי בעייתי. גילגמש • שיחה 20:55, 22 בנובמבר 2020 (IST)
תודה לך v לגבי המונח היגר - שיניתי ל-״ברח״. הוא אכן ברח. 
לגבי הגעתו לטשקנט וכל המסע המפרך,אתה צודק, אכן משוגע. הוא עשה זאת באופן הכי מפרך שאפשר לחשוב עליו, דרך הקולחוזים וסבל בדרך מתת-תזונה חמורה ואף ממחלת המלריה בתקופת הבריחה. כל אלו מעניינים ומרתקים אפילו, והכל מתואר בספרו ״סיפור חיי״. אולם לטעמי, (תקן אותי אם אני טועה), אין טעם להטריח את הקוראים וניסיתי לקצר את הסיפור כדי להגיע לעיקר. 
מבחינה משפחתית. הדרך (המשוגעת) שעשה לטשקטנט הייתה מענייננת במיוחד, אך אני לא בטוח שהיא תעניין את הקוראים, שכן רבים עשו דרכים מפרכות בתקופת המלחמה. אם אתה חושב שיש צורך להרחיב בכך, אשמח לעשות כן. לכבוד יהיה לי.
לעניין האזרח הזר. מדוע אזרח זר? הוא היה אזרח סובייטי (ונאמן) למהדרין והכפר היה שייך לחלק הרוסי של פולין ולאחר מכן לאוקראינה.
הוספתי מפה. מדובר בעיירה בת עשרות בודדות של תושבים. היו שם לא יותר מ 3 משפחות יהודיות. ומשפחתו ביניהם. הכפר כיום נמצא באוקריאנה (בודאות) מאחר שהמשפחה נסעה לשם והגיעה לאזור המדויק בו הוא גר. מצורף פוסט מעניין מאוד עם סיפורו ווכיצד חזר לכפר לאחר יציאתו לפנסיה על מנת לחפש את רוצחי אחותו במלחמה. בנוסף. 
https://www.facebook.com/notes/2845851558969101/
גם לעניין הגנרל ג׳וקוב, צר לי אך זו לחלוטין האמת. משה סיפר בפורטרט כיצד הגנרל ז׳וקוב אסף אליו את המפקדים לפני הקרב על סטאלינגרד, ואין סיבה למחוק הסטוריה. משה עקרון השתתף בקרבות אלו תחת פיקודו של הגנרל ז׳וקוב. היתכן שהארמיה ה-8 היא למעשה אותה יחידה שאתה מתאר בשם אחר? בכל מקרה המונח -ארמיה 8 נמחק. על היתר אין מחלוקת.
--Linoy.ekron - שיחה 21:47, 22 בנובמבר 2020 (IST)

text: ברק, בהערות השוליים שמפנות לספרים, צריך לציין את מספרי העמודים הרלונטיים. אם כתבת פרקים שלמים המבוססים על האוטוביוגרפיה של עקרון, רצוי מאד שתאתר את העמודים בספר שהמידע מופיע בהם ותציין אותם בהערות השוליים. זה חשוב מאד לצורך הצלבה ואימות של המידע. Liad Malone - שיחה 00:01, 23 בנובמבר 2020 (IST)
replies: text: :תודה רבה לך על הטיפ בנוגע למיספור העמודים, אני תיקנתיLiad Malone

text: יש סיבה למחוק או אין סיבה למחוק זה לא חשוב. אסור לך לחזור על עריכה שבוטלה. עליך להציג את הטיעון בדף שיחת הערך ורק אם הטיעון יתקבל תוכל לבצע את העריכה. גילגמש • שיחה 04:14, 23 בנובמבר 2020 (IST)

text: לפי הערך הזה: הארמייה השמינית (ברית המועצות) הארמייה השמינית הוצבה כמה אלפי קילומטרים צפונית לסטלינגרד ונלחמה בלנינגרד. אני חוזר על כך שז'וקוב לא היה מפקד ארמייה בתקופת קרב סטלינגרד אלא מתאם מטעם הסטווקה. איך יתכן שגויס לארמייה שמינית ונלחם בסטלינגרד כשהיא נמצאת בכלל במקום אחר לחלוטין? יש בעיה עם המידע שמופיע בערך. לגבי הכפר - אני לא יכול לקבל את עדותו העצמית של מר עקרון. יש לאתר את הכפר במפה של פולין כדי להראות בעזרת מקור בלתי תלוי שאכן היה באזור הנטען. היות שאיתרתי ישוב בעל שם דומה באזור אחר בעזרת המפה של גוגל יש פה בעיה. יש סתירה. הטענה הכללית לפיה נולד באזור ששייך לברית המועצות לא יכולה להיות נכונה בגלל הפסד של ברה"מ במלחמה נגד הפולנים בשנות ה-20. כל האזור הזה היה שייך לפולין. יתכן שקיבל אזרחות סובייטית לאחר שהאזור צורף לברה"מ במסגרת הסכם ריבנטרופ-מולוטוב אבל זה רק ניחוש. בלי הצגה ברורה של היישוב הזה במפה נייטרלית אי אפשר לקבל את הטענות האלה. גילגמש • שיחה 04:21, 23 בנובמבר 2020 (IST)

text: ביצעתי חיפוש נוסף בגוגל, הפעם נעזרתי במפה שסופקה ולא רק בתעתיק. נראה שנפלה טעות בתעתיק או שהמקום שינה מעט את שמו. הינה לינק למפה: . הישוב היחיד שנשמע כמו "דומבקי" והצלחתי לאתר הוא "דובקי" (dubki). זה נמצא כ14 ק"מ צפונית להורודנקה ולא דרומית כמוצג במפה בספר. לא מצאתי ישוב בעל שם דומה דרומית להורדנקה.

text: לגבי מיקום הגבול בתום המלחמה הפולנית סובייטית. אני נעזר במפה הזאת: 
רואים כאן בבירור שהעיר טרנופול (tarnopol במפה) היא בשטח פולני. הצלבתי את המידע הזה למידע קודם והינה התוצאה  ברור שהאזור המתואר בספר נמצא דרומית-מזרחית לטרנופול (טרנופיל בהגיה אוקראינית מודרנית). לכן בבירור בשטח פולין. מר עקרון לא נולד עם אזרחות סובייטית, אם הפרטים שנמסרו נכונים. שאלת קבלתו ללימודים נותרת פתוחה בעיני. אני חושב שיש לסייג את כל החלק בביוגרפיה שלו המתייחס לתקופה שקודמת לעלייתו לארץ. גילגמש • שיחה 05:06, 23 בנובמבר 2020 (IST)
אני נאלץ לחלוק איתך. אין לסייג את החלק המתייחס לתקופה שקדמה לעלייתו. אני יכול להרחיב רבות על כל התקופה שלו אבל זה יהפוך את הערך לארוך יותר מזה של דוד בן גוריון. המטרה היא לא להטריח את הקוראים. אם תרצה, על מנת שתוכל לראות שהכל מדויק, אוכל לשלוח לך צילומים המתארים את כל המסעות שלו מהכפר (שבוודאות אוקראיני) עד לטשקנט וכן הלאה. 
לגבי הכפר - אני ארשום ״אוקראינה״ בארץ הלידה מבלי להרחיב על העיר הספציפית. הסיבה - אשתו שלומית (שעדיין עמנו) מחזיקה בדרכון האוקראיני של משה (בו נרשם שנולד באוקראינה) ובכל התעודות שלו שאומרות דבר זהה. אוכל גם אותם לשלוח לך. כמו כן המשפחה (כולל בת זוגי לינוי) ביקרה בכפר. גם משה בעצמו, חזר לכפר לא פעם. אני מבין שיש קושי למקם כפר חקלאי בין לא יותר מ100 תושבים על מפה. אבל זה לא אמור למחוק את ההסטוריה המכובדת של האיש באוקראינה. Linoy.ekron - שיחה 11:33, 23 בנובמבר 2020 (IST)
לידיעת כולם, מר עקרון תיאר (בליוויו תמונות מקוריות, ותעודות וצירוף מסמכים - כך למשל את מכתביו מרחבעם זאבי וחבר הכנסת ארצי העתקתי מילה במילה מעותק מקורי של המכתבים שאותם צירף לאחד מספריו). במידה ויש ספק שלגבי אחד הנתונים, אני מאוד מבקש לבקש ממני לשלוח לכאן (לדף השיחה) את העותק המוכיח את דבריי לפני שאתם מוחקים את הדברים שלא מסתדרים. ייתכן מאוד, שמתוך רצון לקצר ולתמצת את הסיפור הארוך שלו, אני יצרתי חוסר היגיון בדברים. לכן, שוב, אשמח מאוד מאוד אם תבקשו ממני לשלוח אסמכתא לדברים שנרשמו ופשוט אשלח אותם.
ברק בשמה של לינוי --Linoy.ekron - שיחה 17:22, 23 בנובמבר 2020 (IST)

text: לא אמרתי למחוק ולא ברור לי איך הבנת את זה כך. אני בהחלט לא חושב שצריך למחוק את החלק הזה. לגבי ציון ארץ הלידה - לצערי, אי אפשר לציין אוקראינה. אוקראינה לא היתה מדינה עצמאית בשנת 1922. מכאן, שקישור לאוקראינה יהיה שגוי. אם הונפק בברה"מ ככל הנראה כתוב בו שנולד בהרפובליקה הסובייטית הסוציאליסטית האוקראינית וזה בפירוש לא אוקראינה וקישור לאוקראינה יהיה שגוי. קצת כמו לומר שמי שנולד אתמול בת"א קשור בדרך פלאית כלשהי לאימפריה העות'מנית כי פעם לפני מליינתלפים שנה ת"א הייתה בשטח האימפריה הזאת. אם יש לך מסמך רשמי, בוודאי כתוב בו באיזו מדינה הוא הונפק. תבדוק בבקשה אבל אם יש לך קושי להבין את המסמך (אולי אתה לא דובר רוסית) תעלה לפה בבקשה את הצילום ונראה מה בדיוק כתוב בו.

text: לגבי הסתייגות שהצעתי להוסיף - לא מדובר במשהו קיצוני. אני מתנצל שלא כתבתי במפורש, חשבתי שזה מובן. התכוונתי לכתוב "לדבריו של משה עקרון..." אני לא חושב שיש להרחיב בצורה משמעותית את החלק המוקדש לחייו בתקופה שקדמה לעלייתו ארצה. צריך לבדוק מספרי יחידות שבהן שירת ופרטים נוספים שעלה לגביהם קושי בדיון אבל לא צריך להרחיב בצורה משמעותית. זה יוציא את הערך מאיזון. גילגמש • שיחה 17:54, 23 בנובמבר 2020 (IST)
תודה לך, אם כך הדבר ונראה שלא מצאנו את התשובה החד משמעית, אכן אעשה זאת גילגמש 
מצ״ב תמונות מהספר: 
כמו כן, גילגמש לעניין הארמיה ה-8 . מצ״ב תמונה ופוסט בפייסבוק שנחשפתי אליו כרגע שמתאר את הלחימה. 
https://www.facebook.com/groups/131449586875001/permalink/1899127366773872/
replies: text: :Linoy.ekron רק אעדכן כי הצילומים שצילמת מהספר מפרים זכויות יוצרים (הם יימחקו בקרוב מויקישיתוף) והתמונות של מר עקרון סומנו על ידי משתמש בויקישיתוף כמפירות זכויות יוצרים ועתידות להימחק גם הן בקרוב. לכן אם את/ה בעל זכויות היוצרים עליהם עדכנ/י אותי בבקשה ואנסה לסייע. את התמונה במדי צה"ל אני מאמין שאצליח להציל בעזרת השת"פ עם דו"צ, אך השאר עתידות להימחק אם אינך בעל הזכויות עליהן. בברכה, Lonparis - שיחה 19:28, 23 בנובמבר 2020 (IST)
replies: text: ::Lonparis אני מודה לך מאוד על עניין התמונה במדי צה״ל - אני בטוח שזה יפתור את הבעיה במקרה זה. כל התמונות הלקוחות מהספר הן בבעלות המשפחה של מר עקרון. כלומר בבעלות (משתמש בחשבונה:Linoy.ekron. גם הצילומים המקוריים נמצאים ברשות המשפחה ובבעלות המשפחה. אשמח לדעת מה תרצו שאעשה על מנת למנוע מחיקה של התמונות. . כמובן שמבחינת הצילומים שנמצאים כאן בשיחה, אין בעיה למחוק, אין להן מטרה אלא לתת אור לשאלות שעלו כאן. --Linoy.ekron - שיחה 20:30, 23 בנובמבר 2020 (IST)
replies: text: :::אתייג את Geagea אולי יוכל לסייע בנושא. Lonparis - שיחה 21:12, 23 בנובמבר 2020 (IST)
replies: text: ::::זה שימוש הוגן לצורך דיון או לצורך חינוכי. אין פה הפרת זכויות יוצרים, במיוחד שזה צילום של חלק קטן מאוד  מהספר. גילגמש • שיחה 22:21, 23 בנובמבר 2020 (IST)
replies: text: :::::להבנתי כל צילום של ספר הוא מפר זכויות יוצרים לכן היה עליו/ה להעלות את התמונות בשימוש הוגן לשרת ויקיפדיה העברית ולא לויקישיתוף. אני לא זה שמוחק ולא זה המבקש למחוק, אני בסך הכל מנסה לסייע לשמור את התמונות בערך בטרם ימחקו על ידי מפעיל כלשהו בויקישיתוף ויעלמו. באופן כללי אני מאמין שתספיקו להשלים את הדיון, כי הן עתידות להימחק רק עוד שבוע. בברכה ובהצלחה בדיון, Lonparis - שיחה 22:29, 23 בנובמבר 2020 (IST)
replies: text: ::::::לא. מותר להעשות שימוש הוגן לצורך דיון בתוכן הספר או למען דיון במסגרת חינוכית. אנחנו לא מציגים את התמונה בערך עצמו. הספר משמש אותנו לרפרנס כאן. זה שימוש הוגן פר אקסלנס.

text: ::::::איתרתי את ההיחידה שלו. הטעות נבעה מפירוש שגוי של הטקסט שמופיע בספר. לא ציינת שמדובר בארמיית משמר. מדובר בדיביזיית המשמר הרגלים מספר 27  יש לציין את היחידה הזאת בערך ולשייך לארמיית משמר ה-8. זאת הארמיה ה-62 המפורסמת של צ'ויקוב ששינתה את שמה לאחר שהוענק לה מעמד של "משמר" (סיווג השמור ליחידות שהוכיחו את עצמן בקרב). מפקד הארמייה הזאת הוא בפירוש לא ז'וקוב. ז'וקוב הוא קצין הרבה יותר בכיר ולא פיקד על ארמיות, אלא על חזיתות (קבוצת ארמיות) או שימש מתאם מטעם הסטווקה (תפקיד בכיר מאוד שלא ניתן למפקד ארמייה). לאחר שהיחידה אותרה בהצלחה אפשר כאמור להזכיר את זה בערך עם קישורים רלוונטיים.

text: ::::::לגבי מקום הלידה: קשה מאוד להבין משהו מהמפה הזאת. אין לי פתרון כרגע לסוגיה הזאת. גילגמש • שיחה 22:34, 23 בנובמבר 2020 (IST)
גילגמש יקר, משתמש אחר שינה את שמו של הג׳נרל וסילי צ׳ויקוב חזרה (ככל הנראה מחוסר הכרות בשיחה שהייתה פה) לשמו של המרשל ז׳וקוב. אשמח לדעת מה עלינו לעשות על מנת למנוע עריכות מעין אלו? --Buki.99 - שיחה 17:35, 1 בדצמבר 2020 (IST)

text: לא צריך לעשות דבר. הוספתי את הערך לרשימת המעקב שלי. צוות הניטור ידאג לערך הזה כמו לכל יתר הערכים. אם יהיו שינויים שגויים רבים אפשר לנעול את הערך ולא לאפשר עריכה כלשהי, אבל זה משהו שנשמר למקרים קיצוניים בלבד. גילגמש • שיחה 18:02, 1 בדצמבר 2020 (IST)
thread_title: תיאור מקום הלידה של עקרון 

message: רציתי לברר גבי מקום לידתו - כידוע אוקראינה היא מדינה גדולה. האם מדובר ב-Dubky (דובקי) הסמוך לעיר הורודנקה? אם כן, נראה שנולד בפולין והשטח סופח לברית המועצות לאחר פרוץ מלחמת העולם השנייה  (לאחר ספט' 1939) וחלוקת פולין. בתודה --Kippi70 - שיחה 15:38, 11 בנובמבר 2021 (IST)
replies: text: האם בדקת את הדיון שהיה פה בזמן כתיבת הערך? גילגמש • שיחה 16:32, 11 בנובמבר 2021 (IST)
replies: text: :היי, בהחלט. קראתי את כל הפסקה שמעליי אבל לא הבנתי אם הזיהוי של המקום הוא חד-משמעי. בזמנו הופיעו כאן מפות שנמחקו מאז. אשמח אם תוכל להבהיר מהם עיקרי המחלוקת. תודה! --Kippi70 - שיחה 12:13, 12 בנובמבר 2021 (IST)
thread_title:  מקום לידתו 

message: התמונות בבעלות המשפחה שמעוניינת שיופיעו כאן. אשמח לעזרה כיצד אפשר לשמור אותם כאן בויקיפדיה. Linoy.ekron - שיחה 13:42, 29 בנובמבר 2020 (IST)
replies: text: אתייג את Geagea שוב, אולי יצליח לעזור. בברכה, Lonparis - שיחה 13:46, 29 בנובמבר 2020 (IST)
replies: text: :ברק, בשניים מהצילומים המופיעים בערך, ציינת שמדובר ביצירה שלך ואתה המקור שלה. זו שגיאה. העובדה שסרקת את התמונה מהספר לא אומרת שאתה יצרת אותה. היוצר הוא הצלם והמקור הוא הספר. אם התמונות הן בבעלות המשפחה, בודאי תוכל להשיג מהם את התמונות באופן ישיר ולא באמצעות הספר. במקרה כזה תוכל להעלות סריקה שלהן בליווי אישור OTRS באימייל מטעמם (ראה ויקיפדיה:OTRS). האישור צריך להיות שלהם (בתור תמונה מ"אלבום משפחתי"). אבל התמונות נראות ככאלו שצולמו ע"י צלמים מקצועיים שהוזמנו לשם כך, ולכן במקרה כזה, לא ברור לי כיצד התמונות בבעלות המשפחה ולא רק ניתנו לה לשימוש בספר. כדי להשתמש בתמונות סרוקות מהספר, אני מניח שצריך לקבל אישור מההוצאה לאור, ונראה שמדובר בהוצאה עצמית של המשפחה. השאלה היא אם התמונות אכן בבעלות המשפחה, משום שעל פי האישור המקובל בויקישיתוף, מדובר למעשה בשחרורן לשימוש חופשי. אולי גיאה יוכל להבהיר את הדברים. Liad Malone - שיחה 16:47, 29 בנובמבר 2020 (IST)
תודה רבה, שלחתי מייל ע״מ לקבל אישור. לפחות לתמונה הראשית. 
לגבי התמונה מהצבא האדום. האמת שאני לא מבין מדוע אי אפשר להשאיר אותה בקונסטולציה מסוימת. מדובר בתמונה שצולמה לפני למעלה מ 70 שנה על ידי צלם הצבא האדום Linoy.ekron - שיחה 19:33, 29 בנובמבר 2020 (IST)
thread_title:  זכויות יוצרים